ตามคุณหยกมาทานค่า อ่านรีวิวแล้วอยากกินมาก แถมอยู่ไม่ไกลอีกพลาดไม่ได้ด้วยประการทั้งปวง

ร้านเป็น coffee shop ในโรงแรมฟลอริดา เดินทางไม่ยากอยู่ติดรถไฟฟ้าเลยค่ะ หรือจะมาด้วยรถยนต์แบบเราก็มีที่จอดให้ แต่ที่จอดจะเล็กนิดนึง

บรรยากาศสบายๆ เพราะเป็นโรงแรมเล็กๆ 
พนักงานน่ารัก เป็นกันเอง
 อาหารที่สั่งจะเป็นอะไรไปไม่ได้ถ้าไม่ใช่ซี่โครงหมูอ่อนทาซอสบาบีคิว ซี่โครงหมูติดมันนิดๆ ย่างมาพอดีมาก มีทั้งส่วนกรอบและนุ่ม กระดูกอ่อนก็นิ่มมากอร่อยไม่ต้องออกแรงเคี้ยวซอสบาบีคิวก็กลมกล่อมเข้ากันสุดๆ แถมยังชิ้นใหญ่มากทานคนเดียวไม่หมดเลยค่ะ

ขนมปังฟลอริดาก็นุ่ม หอมเนยมาก ช่วยเสริมให้ซี่โครงหมูอร่อยยิ่งขึ้น 

อ้อทางร้านมีเครื่องเคียงแถมเป็นสลัดน้ำใสด้วยค่ะ ผักสดกรอบดี

อีกจานสั่งเสต็กปลา เราแอบชิมคำนึง อร่อยใช้ได้

อาหารอร่อย ราคาน่ารัก ยกให้เป็นร้านในดวงใจอีกร้านค่ะ